
נוסח לא מתוקן

מושב ראשון

פרוטוקול מס'

מישיבת ועדת הכספים

יום רביעי, כ"ח בניסן תשס"ו (26 באפריל 2006), שעה 10:30
סדר היום:
תקנות התעבורה (עדכון מס' ), התשס"ו-2006 - מנגנון עדכון אגרות, הפחתת אגרות רכב הוראת נהיגה. 

מוזמנים:
דפנה עין דור
 - מנהלת אגף תכנון וכלכלה, משרד התחבורה

אבי גולן 
- יו"ר הארגון הארצי של מורי הנהיגה בישראל

יועצת משפטית:
הלית מגידו

יועצת כלכלית:
סמדר אלחנני

מנהל הוועדה: 

טמיר כהן
רשמה:
תמר פוליבוי

תקנות התעבורה (עדכון מס' ), התשס"ו-‏2006 -

מנגנון עדכון אגרות, הפחתת אגרות רכב הוראת נהיגה

היו"ר יעקב ליצמן:


הנושא שלפנינו - תקנות התעבורה - מנגנון עדכון אגרות, הפחתת אגרות רכב הוראת נהיגה.

דפנה עין דור:

הוחלט באופן גורף לשנות את כל האגרות, בהתאם לשיעור שינוי המדד. מדובר במשהו שישפיע החל מה-1 באפריל 2007. 

סמדר אלחנני:

זה נכון. האם אי אפשר להעביר הנחיה גורפת לכל הגורפת, כי 10,000 אגרות תבואנה? 

ראובן ריבלין:

או שנעשה את זה גורף. 

סמדר אלחנני:

 רכבים שמשמשים להוראת נהיגה, יש פגיעה ברווחיות של הענף, ובעקבות - העלאת הפחת, החזר הוצאות על רכב ללימוד נהיגה. סוכם עם ארגון מורי הנהיגה להוראת נהיגה. 


זה מתייחס לשני היבטים. בסך הכל יש כ-5,000 כלי רכב להוראת נהיגה, 50% מנוע דיזל. הם משלמים בדיוק כמו רכב פרטי, תוספת של אגרה. מאחר שבעקבות אישור של ועדת הכספים בעקבות העלאת הבלו, הבקשה שלנו להקדים להם את ההפחתה ולהשוות אותה לאפס כבר היום. כ-2,300 רכבים, תופחת להם תוספת האגרה שעומדת היום על כ-1,300 שקלים. זאת הקדמת ההפחתה. זה נכון רק לגבי רכבי הדיזל שמשמשים להוראת נהיגה, שמותקנים בהם מחירים. 

ג'מאל זחאלקה:

 האם אי אפשר להכיר ברכב הזה כרכב עבודה, על כל המשתמע מכך?

אבי גולן:

לא אישרו לנו. 

ג'מאל זחאלקה:

 זה רכב עבודה, אז אני חושב שצריך להכיר בזה כרכב עבודה. 

היו"ר יעקב ליצמן:

אני מציע שתשקלו את זה. 

דפנה עין דור:

 הנושא נידון והיו על כך הרבה דיונים. 

ראובן ריבלין:

קודם נאשר את זה. 

ג'מאל זחאלקה:

אבל זה לא מספיק, צריך להסדיר את העניין. 

אביגדור יצחקי:


 זה לא עניין של משרד התחבורה. 

ג'מאל זחאלקה:

 ככה זה באמריקה. 

ראובן ריבלין:

כאשר נהיה באמריקה, נעשה זאת כך. 

דפנה עין דור:

 מאחר שרק 50% משמשים להוראת נהיגה, הרעיון השני הוא להפחית כ-200 שקלים מאגרת הרישוי. מכיוון שהתקנות ישבו על שולחנה של הוועדה זמן די רב והתאריך כאן דיבר על ה-1 במאי. 

טמיר כהן:
זה אצלנו ממרץ. 

דפנה עין דור:

 אנחנו מבחינתנו שולחים את הרשיונות חודשיים מראש. אנחנו יכולים ליישם את זה החל מהאחד ביולי. 

אבי גולן:


תנו זיכוי ותיקון. 

היו"ר יעקב ליצמן:

אנחנו נחליט על 1 ביוני, ניתן להם חודש אחד. אפשר לתת להם עוד חודש, לא  יקרה אסון. מי בעד תקנות התעבורה, עם השינוי ל-1 ביוני?

הצבעה

בעד - כולם

נגד - אין

היו"ר יעקב ליצמן:

התקנות אושרו, עם השינוי - 1 ביוני במקום 1 במאי.


תודה רבה.

הישיבה ננעלה. 

